Witsanu Huadpradit

Witsanu Huadpradit (født 11. november 1983) er en thailandsk handikappet bocciaspiller, som konkurrerer i klassen BC1, som er en av klassene for utøvere med cerebral parese. 

 Karriere 
I 2010 vant han gull i klassen BC1 ved Asian Para Games i Guangzhou i Kina, der han slo sørkoreanske Ji Kwangmin i finalen.IPC - Day Six Review of 2010 Asian Para Games, besøkt 21. oktober 2012. Samme år deltok han ved VM i boccia 2010, der Thailand fikk sølv i lagkonkurransen i klassen BC1-2.CPISRA - Boccia World Rank List 2011  , besøkt 4. februar 2013. Individuelt kom han på 14.-plass i klassen BC1. Ved Verdenscupen i boccia 2011 kom han på 10.-plass, og Thailand kom på 4.-plass i lagkonkurransen. Dette gjorde at Huadpradit ble rangert som nummer 5 i verden, i klassen BC1, ved utgangen av 2011.

Ved Paralympiske sommerleker 2012 i London vant han én gullmedalje; i lagkonkurransen fikk han gull i klassen BC1-2, sammen Pattaya Tadtong, Mongkol Jitsa-Ngiem og Watcharaphon Vongsa. Individuelt ble han slått ut i kvartfinalen, der han tapte 7-0 for Pattaya Tadtong. I kampen om 7.-plassen slo han Myeong-Su Kim 11-0.

 Referanser 

 Eksterne lenker 
 Profil hos IPC 
 London 2012 - Witsanu Huadpradit
 London 2012 - Athletics - Boccia (resultater PL 2012)

Kategori:Thailandske bocciaspillere
Kategori:Thailandske handikappidrettsutøvere
Kategori:Paralympiske mestere for Thailand
Kategori:Deltakere for Thailand under Paralympiske sommerleker 2012
Kategori:Fødsler i 1983